
Tárgy: Ajánlatkérés a Magyar Falu Program keretében, a Ravatalozó épületének belső felújítására
Ikt. szám: 
Tisztelt Címzett!

A Magyar Falu Programban Hortobágy Község Önkormányzata sikeresen pályázott az Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések-2025 című, MFP-ÖTIFB/2025 kódszámú pályázati kiírásra. A támogatói okiratot 2025. október 13-i dátummal állította ki a Támogató képviseletében és nevében eljáró Magyar Államkincstár. 
Ezúton kérek árajánlatot a Hortobágy 1089. hrsz.-ú temetői ravatalozó épületének belső felújítására, melynek kiviteli tervdokumentációját mellékelten megküldöm.
1. Ajánlatkérő adatai
Név: Hortobágy Község Önkormányzata
Cím: 4071 Hortobágy, Czinege János u. 1.
Képviselő: Jakab Ádám András polgármester
E-mail: phhortobagy.palyazat@gmail.com 

2. Ajánlat tárgya: 
A Magyar Falu Program keretében, a Hortobágy 1089. hrsz.-ú temetői ravatalozó épületének belső felújítása

Teljesítendő műszaki minimum:
Az ajánlatkérés mellékletében szerepelő műszaki leírásban és a tervdokumentációban foglaltak.
3. Alkalmassági követelmények
· Műszaki alkalmasság: Az Ajánlatadónak az ajánlattételi felhívás tárgyát képező tevékenység ellátására alkalmasnak kell lennie a gazdasági tevékenységek egységes ágazati osztályozási rendszere szerint.
· Gazdasági alkalmasság: Nem lehet ajánlattevő, akivel szemben csőd-, végelszámolási vagy felszámolási eljárás, vagy egyéb, a megszüntetésre irányuló, jogszabályban meghatározott eljárás van folyamatban, illetve akinek köztartozása van.



4.  Az árajánlat tartalma
Az árajánlatban az alábbi tartalmi elemeket szíveskedjen megadni:
· az ajánlatkérő nevét, címét;
· az ajánlattevő nevét, címét, adószámát és cégjegyzékszámát;
· az ajánlat tárgyának pontos megnevezését;
· az ajánlat nettó összegét, a felszámított áfát és bruttó összegét;
· az ajánlat pénznemét, amennyiben az forinttól eltérő;
· az árajánlat kiállításának dátumát, és érvényességét (90 nap);
· az ajánlattevő aláírását.
· Az árajánlat kötelező részét képezi a kitöltött és aláírt Árazandó költségvetés,

5. A szerződés meghatározása
Kivitelezési szerződés.

6. A szerződés időtartama
A munkaterület átvételétől számított 90 naptári nap. 

7. A szerződéskötés tervezett időpontja 
A lefolytatott beszerzési eljárást lezáró döntést követő 8 napon belül.

8. A szerződés hatályba lépésének dátuma
A kivitelezési szerződés aláírásával megegyező időpont

9. Fizetési feltételek, az ellenszolgáltatás teljesítésének feltételei, számlázási módja
- A megvalósításhoz szükséges pénzügyi forrás a 2. pontban hivatkozott projekt terhére, esetleges önkormányzati saját forrás kiegészítéssel kerül finanszírozásra. 
- Ajánlatkérő előleget nem biztosít.
- A kivitelezési szerződés összegének kiegyenlítése 1 db végszámla formájában, átutalással történik, aláírt teljesítésigazolás alapján. A végszámla benyújtásának feltétele a hiánypótlás-mentes műszaki átadás-átvételi eljárás lezárása.

10. Az ajánlatok elbírálásának szempontja 
Az Ajánlatkérő a legalacsonyabb összegű ajánlati árat megajánló Ajánlattevővel köt szerződést.

11. Az ajánlatok beérkezésének határideje
2026. október 8., csütörtök

12. Az ajánlatok benyújtásának nyelve
Az ajánlatokat magyar nyelven kell benyújtani.


13. Az ajánlatok benyújtásának módja és helye
Kérjük, hogy az ajánlatot cégszerűen aláírva, szkennelt formában, e-mailben szíveskedjen megküldeni részünkre az alábbi e-mail címre: phhortobagy.palyazat@gmail.com
14. Az ajánlati kötöttség minimális időtartama 
A pályázó ajánlatához a benyújtási határidő lejártától számított 90 napig kötve van.
Hortobágy, 2026. szeptember 29.

